EkBass/fiwiki-20250220-pages-articles huggingface dataset:
The Assembly

The Assembly oli vuonna 1983 perustettu brittiläinen synthpop-yhtye johon kuuluivat: * Vince Clarke (sävellys, sanoitus, kosketinsoittimet, taustalaulut) * Feargal Sharkey (sävellys, sanoitus, laulu) * Eric Radcliffe (tuotanto) Clarke perusti The Assemblyn pian edellisen projektinsa, Yazoon, hajoamisen jälkeen. Eric Radcliffe oli tuottanut Yazoon molemmat albumit ja työskennellyt Clarken kanssa myös Depeche Moden Speak & Spell-albumin äänityksissä – ja monien mielestä Feargal Sharkey kuulosti huomattavissa määrin Yazoon laulajattarelta Alison Moyet'lta. The Assembly julkaisi vain yhden singlen, "Never Never", jonka kääntöpuolella oli instrumentaalikappale "Stop / Start". ==Diskografia== === Singlet === * "Never, Never" (1983) Luokka:Brittiläiset elektronisen musiikin yhtyeet Luokka:Brittiläiset popyhtyeet Luokka:Brittiläiset synthpop-yhtyeet Luokka:1980-luvun yhtyeet ja sooloartistit
Surtsey

Surtsey on tuliperäinen saari Islannin etelärannikolla. Saari kehittyi 130 metriä merenpinnan alapuolella sijainneen tulivuoren purkauksista, jotka saavuttivat merenpinnan 14. marraskuuta 1963. Surtsey oli kookkaimmillaan kesäkuussa 1967, jolloin pinta-alaksi mitattiin 2,7 km². Nykyinen (2005) pinta-ala on tuulen ja aaltojen aiheuttaman eroosion jäljiltä 1,4 km². Saari sai islanninkielisen nimensä skandinaaviseen mytologiaan kuuluneen tulijättiläisen Surtin mukaan. == Surtsey tieteellisenä tutkimuskohteena == Saari on rauhoitettu tieteellistä tutkimusta varten, eikä yleisöllä ole sinne pääsyä. Siellä tutkitaan, kuinka kauan kestää, ennen kuin muualta tullut kasvillisuus ja eläimistö leviää äskettäin merestä nousseelle saarelle. Tutkimustuloksista arvellaan saatavan tietoa, jolla on merkitystä myös sen selvittämisessä, kuinka kauan Pohjois-Euroopassa kesti jääkauden jälkeen, ennen kuin eri lajit levisivät jään alta vapautuneille alueille.Pohjois- Euroopan luonto 2002, s. 50–51. Tämän vuoksi Surtseyn saari onkin valittu vuonna 2008 Unescon maailmanperintöluetteloon. == Surtseyn eläimistö ja kasvisto == Ensimmäiset saarelle saapuneet lajit olivat eläimiä. Ensimmäisten viiden vuoden aikana saarella oli havaittu noin 70 eläinlajia, joista suurin osa oli hyönteisiä. Nämä lajit olivat kuitenkin vain tilapäisiä vierailijoita. Muun muassa pulmuset (Plectrophenax nivalis) levähtivät saarella muuttomatkallaan. Pulmuset ja muut linnut kuljettivat saarelle siemeniä. Ensimmäinen putkilokasvilaji, merisinappi (Cakile maritima ssp. arctica), havaittiin saaren rannalla jo vuonna 1965. Rannalle kerääntyneiden kasvinjäänteiden ja lintujen jätöksien takia rannasta oli tullut hedelmällinen kasvualusta. Merisinapin jälkeen saarella havaittiin muitakin rannoille tyypillisiä lajeja, kuten rantavehnää (Leymus arenarius), suola-arhoa (Honckenya peploides) ja halikkaa (Mertensia maritima). Putkilokasvien lisäksi saarella on tavattu sammalia, jotka ovat itiökasveja. Myös jäkälät levisivät saarelle itiöiden avulla. Linnut asettautuivat pesimään saarelle ensimmäistä kertaa 1970-luvun alkupuolella. Tällöin siellä havaittiin pesivän riskilöitä (Cepphus grylle) ja myrskylintuja (Fulmarus glacialis). Suurin osa saarella tavatuista linnuista on kuitenkin muuttolintuja. Saaren ensimmäiset nisäkkäät, kirjohylkeet (Phoca vitulina) ja harmaahylkeet (Halichoerus grypus), ovat lisääntyneet saarella 1980-luvulta lähtien. == Lähteet == * === Viitteet === Luokka:Islannin saaret Luokka:Islannin tulivuoret Luokka:Unescon maailmanperintökohteet Islannissa
Santo Trafficante (nuorempi)

Santo Trafficante nuorempi (15. marraskuuta 1914 – 17. maaliskuuta 1987) oli yksi Yhdysvaltain viimeisistä vanhan koulukunnan mafiapäälliköistä. Hän valvoi Floridan järjestäytynyttä rikollisuutta, jonka hän oli perinyt isältään Santo Trafficante vanhemmalta. Hän oli voimakkain Batistan ajan Kuubassa toimineista mafiosoista. Trafficante työskenteli isänsä rikollisorganisaatiossa Floridassa ja muutti vuonna 1953 Kuubaan hoitamaan sikäläistä kasinobisnestä. Kun Trafficanten isä kuoli 1954, Trafficante sai haltuunsa koko organisaation. Trafficante toimi myös Floridassa, jonka laittomasta pelibisneksestä hänet tuomittiin vankilaan, josta hän vapautui 1957. Trafficante palasi Kuubaan, mutta valtaan noussut Fidel Castro sulki hänen kasinonsa ja karkotti hänet lyhyen vankeuden jälkeen. Vuosina 1960–1961 CIA pyysi Trafficantelta ja muutamilta muilta Kuuba-yhteyksistä tunnetuilta mafiosoilta neuvoja suunnitelmiinsa Castro murhaamiseksi. Mafiosot lähtivät painostettuina mukaan, mutta operaatiot epäonnistuivat. Sitkeät huhut liittävät Trafficanten myös John F. Kennedyn salamurhaan, vaikka mitään varsinaisia todisteita ei ole. Lee Harvey Oswaldin ampuneen Jack Rubyn tiedetään ottaneen yhteyttä Trafficanteen ja toiseen mafiajohtajaan Carlos Marcelloon hieman ennen Kennedyn murhaa, mutta yritykset liittää Oswald mafiaan ovat tuottaneet vesiperän. Trafficanten syyllisyydestä on puhunut etenkin hänen vanha asianajajansa Frank Ragano. Spartacus. Trafficante jatkoi yhteistyötä CIA:n kanssa ja osallistui muun muassa Iran-Contra-juttuun. Hän kuoli 1987 Houstonissa sydänkohtaukseen. == Lähteet == Luokka:Yhdysvaltalaiset rikolliset Luokka:Amerikanitalialaiset mafiosot Luokka:Vuonna 1914 syntyneet Luokka:Vuonna 1987 kuolleet
Santo Trafficante

Santo Trafficante on seuraavien henkilöiden nimi: * Santo Trafficante (vanhempi) (1886–1954), sisilialaissyntyinen yhdysvaltalainen mafiapomo * Santo Trafficante (nuorempi) (1914–1987), yhdysvaltalainen mafiapomo
Tampa

Tampa on Yhdysvaltain Floridan osavaltion kaupunki, joka sijaitsee Floridan niemimaan länsirannikolla olevan Tampa Bayn lahden rannikolla. Tampa on Floridan kolmanneksi suurin kaupunki, jonka väkiluku vuonna 2020 oli 384 959. Tampan, St. Petersburgin ja Clearwaterin metropolialueella asukkaita on noin 2,9 miljoonaa. Tampa perustettiin vuonna 1849, ja vuonna 1850 siellä asui 974 ihmistä. Varsinaisen kasvuhuippunsa Tampa koki vuoden 1883 jälkeen, kun kaupungin alueelta löydettiin fosfaattia. NHL-joukkue Tampa Bay Lightning, NFL-joukkue Tampa Bay Buccaneers ja MLB-joukkue Tampa Bay Rays tulevat Tampasta. == Väestö == Kaupungin asukkaista 43 prosenttia on valkoisia, 23,27 prosenttia latinalaisamerikkalaisia, 22,7 prosenttia afroamerikkalaisia ja 3,76 prosenttia aasialaisia. 91,5 prosenttia asukkaista on Yhdysvaltain kansalaisia. Kaupungin väestön keski-ikä on 34,6 vuotta. ==Kuvia kaupungista== Tiedosto:Raymond James Stadium02.JPG|Raymond James Stadium. Tiedosto:TPA-01.JPG|Tampan kansainvälinen lentoasema. == Lähteet == == Aiheesta muualla == * Luokka:Seulonnan keskeiset artikkelit
Etelä-Afrikan englanti

Etelä-Afrikan englanti on Etelä-Afrikan tasavallassa ja vähemmissä määrin muun muassa Namibiassa ja Zimbabwessa puhuttava englannin kielen murre. Suurimmat erot Etelä-Afrikan englannin ja muiden englannin murteiden välillä ovat ääntämisessä. Lisäksi Etelä-Afrikan englannissa on vaikutteita muun muassa afrikaansin ja zulun kielistä. Etelä-Afrikan englannissa olevat sanat, joita ei muissa englannin murteissa esiinny, ovat useimmiten lainasanoja afrikaansista. ==Idiomeja== Vaikutus afrikaanista on tuonut monia idiomeja Etelä-Afrikan englantiin. Yksi erottuvimmista esimerkeistä on Afrikaanin sanan "ja" (lausutaan "a" kuten sanassa "father") käyttö korvaamaan "yes", toisin kuin "yeah" brittiläisessä, amerikkalaisessa ja australialaisessa englannissa. "Do you want to go to a movie?" "Ja, sure" Luokka:Englannin murteet
British Electric Foundation

British Electric Foundation eli B.E.F. oli Human Leaguen alkuperäisjäsenten Martyn Waren ja Ian Craig Marshin perustama ja muodostama elektronisen musiikin tuotantoryhmä. Ware ja Marsh perustivat British Electric Foundationin vuonna 1980 jätettyään Human Leaguen musiikillisten erimielisyyksien takia. B.E.F. julkaisi musiikkia omalla nimellään, mutta toimi myös musiikillisena taustavoimana Heaven 17 -yhtyeelle, joka on kokoonpanoltaan yhtä kuin B.E.F. vahvistettuna laulaja Glenn Gregoryllä. Vuonna 1983 Heaven 17:in suosio oli kasvanut niin suureksi, että Marsh ja Ware keskittyivät siihen kokopäivätoimisesti ja B.E.F. jäi vain Marshin ja Waren tuotannolliseksi tavaramerkiksi levyjen kansiteksteissä. Heaven 17:in julkaisutahdin hiivuttua B.E.F. julkaisi vuonna 1991 albumin Music of Quality and Distinction Vol. 2, jossa laulajina vierailivat muun muassa Chaka Khan, Tina Turner ja Terence Trent D'Arby. ==Diskografia== ===Albumit=== * Music for Listening To (1981)'' * Music of Quality and Distinction, Vol. 1 (1982) * Music of Quality and Distinction, Vol. 2 (1991) * Best Of (1998) * Music of Quality and Distinction Volume Three (2013) ===EP:t=== * Music For Stowaways (1980) Luokka:Brittiläiset elektronisen musiikin yhtyeet Luokka:Brittiläiset popyhtyeet
Nano (tekstieditori)

Nano on Unix-käyttöjärjestelmissä toimiva komentoliittymässä aukeava tekstieditori, joka julkaistaan GPL-lisenssillä. Se on vapaa klooni Picosta, joka on Pine-sähköpostiohjelman editori. Nanon tarkoitus on matkia Picon käyttöliittymää ja helppokäyttöisyyttä. Nano julkaistiin ensimmäisen kerran vuonna 1999 nimellä TIP (This Isn't Pico), mutta nimi muutettiin 10. tammikuuta 2000 Nanoksi, sillä tip-niminen Unix-ohjelma oli jo olemassa. Ohjelman kehitti Chris Allegretta sen vuoksi, että Pico tai Pine eivät ole vapaita ohjelmistoja. Helmikuussa 2001 Nano otettiin osaksi GNU-projektia. Viime aikoina Nanoon on lisätty myös ominaisuuksia, joita Picossa ei ole. Nanon (ja myös Picon) käyttöliittymä perustuu näppäinyhdistelmiin, joita painamalla ohjelman toimintoja käytetään. Toisin kuin Pico, Nano käyttää meta- näppäintä (joka on yleensä sama kuin Alt-näppäin) eri toimintatilojen säätelyyn. Painamalla näppäintä saa näkyviin Nanon aputoiminnon. ==Lähteet== ==Aiheesta muualla== * nano-editor.org Luokka:Tekstieditorit Luokka:Vapaat ohjelmistot Luokka:GNU-projektin ohjelmat Luokka:Alustariippumattomat ohjelmat
Työ- ja elinkeinokeskus

Työ- ja elinkeinokeskus (lyhenne TE-keskus tai te-keskus) oli työ- ja elinkeinokysymyksiin liittyviä viranomais-, neuvonta- ja kehittämispalveluja hoitanut Suomen valtionhallinnon alueorganisaatio, joka syntyi vuonna 1997 yhdistettäessä kauppa- ja teollisuusministeriön, työministeriön sekä maa- ja metsätalousministeriön hallinnonalojen alueyksiköt. Manner-Suomessa oli 15 työ- ja elinkeinokeskusta. Te-keskusten organisaatiouudistuksen yhteydessä vuoden 2009 alussa virallinen nimi lyheni työ- ja elinkeinokeskukseksi sekä luovuttiin vanhasta kolmen ministeriön alaisesta osastosta, jotka olivat: * maaseutuosasto, joka vastasi maa- ja metsätalousministeriön hallinnonalaan liittyvistä asioista. * työvoimaosasto, joka vastasi työministeriön hallinnonalaan liittyvistä asioista. * yritysosasto eli kauppa- ja teollisuusministeriön, sittemmin työ- ja elinkeinoministeriön alueorganisaatio, joka vastasi teollisuuspiireille, myöhemmin KTM yrityspalveluille kuuluneista alueellisista tehtävistä, kuten yritysavustuksista, jotka eivät kuuluneet maaseutuosastolle. Te-keskukset lakkautettiin 2009 ja niiden tehtävät siirtyivät elinkeino-, liikenne- ja ympäristökeskuksille. == Tekes - teknologian ja innovaatioiden kehittämiskeskus == Te-keskuksissa toimineet teknologian kehittämisosastot tarjosivat yrityksille ja tutkimusorganisaatioille Teknologian ja innovaatioiden kehittämiskeskuksen teknologia- ja asiantuntijapalveluja osana Tekesin verkostoa.Tekes == Tehtävät == Työ- ja elinkeinokeskusten tehtävänä oli pk-yritysten tukeminen ja neuvonta, yritysten teknologisten kehityksen edistäminen ja auttaminen vientiin ja kansainvälistymiseen liittyvissä asioissa, alueellisen työvoimapolitiikan toteuttaminen, työvoimapoliittisen aikuiskoulutuksen suunnittelu ja organisointi, maatalouden, maaseudun elinvoimaisuuden ja maaseutuelinkeinojen edistäminen, kalatalouden kehittäminen ja osallistuminen sekä vaikuttaminen alueen kehitykseen. == Katso myös == *TE-toimisto == Lähteet == Luokka:Kauppa- ja teollisuusministeriö Luokka:Työministeriö Luokka:Valtion aluehallinto
Milli Vanilli

Milli Vanilli oli Fabrice Morvanin ja Rob Pilatuksen (k. 1998) muodostama popmusiikkiduo, joka perustettiin Saksassa vuonna 1988. Yhtye muistetaan siitä, että kahden menestysalbumin jälkeen paljastui, että he eivät itse laula levyillään. Heidän tunnetuin laulunsa on ”Girl You Know It’s True” samannimiseltä albumilta, joka nousi Yhdysvalloissa listaykköseksi. Milli Vanilli oli tuottaja Frank Farianin luomus. Popduo voitti 1990 parhaan uuden artistin Grammy-palkinnon. Viimein 12. marraskuuta 1990 tuottaja Farian myönsi, ettei musiikkiduo itse laulanut levyillään. Skandaalista huolimatta Milli Vanillin soundi, joka yhdisti eurodancen amerikkalaisiin hip hop -rytmeihin, saattoi vaikuttaa osaltaan tämän päivän melodisen hip hopin syntyyn. Oikeita laulajia Milli Vanillin levyillä olivat muun muassa Charles Shaw, Johnny Davis ja Brad Howell. Milli Vanillin paljastuttua huijaukseksi Farian tuotti LP:n Moment of Truth nimellä The Real Milli Vanilli. == Diskografia == * All or Nothing (1988) * Girl You Know It’s True (1989) * All or Nothing [The US Remix Album] (1989) * Quick Moves: The Remix Album (1990) * Moment of Truth (1991) * Rob & Fab (1993) * Back and in Attack (1998) * Love révolution (2003) * Greatest Hits (2006) == Lähteet == Luokka:Grammy-palkinnon saajat Luokka:Skandaalit Luokka:Huijaukset Luokka:Saksalaiset poikabändit Luokka:Saksalaiset popyhtyeet
Suurstrategia

Suurstrategia () on angloamerikkalainen termi, jolla kuvataan valtion tai valtioliittouman ylimmällä tasolla muodostettavaa sotilaallisen voimankäytön periaatetta. Suomessa ja useissa muissakin maissa strategialla tarkoitetaan samaa asiaa. Ero johtuu angloamerikkalaisesta taksonomiasta, jonka mukaan sotilaallisen voimankäytön tasot ovat taktiikka ja strategia, siinä missä se on monissa maissa taktiikka, operaatiotaito ja strategia. Puuttuva käsite operaatiotaito on siis korvattu strategialla ja strategia suurstrategialla. Nykyään myös Yhdysvalloissa ja niin edelleen käytetään käsitettä operaatiotaito (). Käsite suurstrategia kuitenkin elää, koska se esiintyy joissakin valtio-opin ja kansainvälisen politiikan klassikkoteoksissa, joista sen sitten opiskelijat kääntävät suurstrategiaksi. Asiaa ei selkeytä se, että jotkin teoreetikot kuten Edward Luttwak käyttävät viisiportaista jaottelua (taistelutekniikka, taktiikka, operaatiotaso, näyttämöstrategia ja suurstrategia). Edelleen käytetään myös ilmaisua doktriini tai sotilasdoktriini. Tällaisia hieman monitulkintaisia käsitteitä käytettäessä voidaan käyttää selventävää viitettä tyyliin: "... suurstrategisella (ks. Luttwak 1963) tasolla..." ==Katso myös== * Sodankäynnin toiminnalliset tasot ==Aiheesta muualla== * Maanpuolustuskorkeakoulun Strategian Laitoksen esittelysivulla oleva käsiteanalyysi Luokka:Sodankäynnin strategia
Filippiinienenglanti

Filippiinienenglanti on englannin kielen murre, jota puhutaan Filippiineillä, jossa se on filipinon ohella virallinen kieli. Englantia äidinkielenään puhuvien filippiiniläisten lasten määrä on kasvussa etenkin urbaaneilla alueilla. Filippiineillä englannin kieltä käytetään koulutuksessa ja mediassa ja sitä käytetään lingua francana koko maassa. Filippiineillä englantia lausutaan useimmiten amerikanenglannin tavoin. Puhekielessä englantiin sekoitetaan toisinaan tagalogin- ja filipinonkielisiä sanoja. Enemmistö Filippiinien englannin sanastosta on samaa kuin muissa englannin murteissa, mutta Filippiinien englannissa esiintyy myös joitakin sanoja, joita muissa murteissa ei tunneta lainkaan. ==Sanastoa== * Gimmick – Pitää hauskaa, juhlia, katsoa elokuva. * C.R. – wc, kylpyhuone. Ilmaisu tulee sanoista Comfort Room. * open/close the light. – Sammuttaa tai panna valot päälle (vrt. Switch on/off the light). * Ref / Frigidaire – jääkaappi. == Lähteet == Luokka:Englannin murteet Luokka:Filippiinien kielet
Martyn Ware

Martyn Ware (s. 19. toukokuuta 1956 Sheffield, Englanti) on brittiläinen muusikko, tuottaja, elektronisen popin pioneeri, lauluntekijä ja yksi Human Leaguen, British Electric Foundationin sekä Heaven 17:n perustajajäsenistä. Ware on työskennellyt muun muassa Tina Turnerin, Terence Trent D’Arbyn, Marc Almondin ja Erasuren kanssa ja häntä pidetään yhtenä Ison-Britannian merkittävimmistä tuottajista. Ware toimii myös kolmiulotteisten äänimaisemien luomiseen erikoistuneessa yhtiössä, Illustrious Companyssa, yhdessä Vince Clarken kanssa. ==Aiheesta muualla== * Illustrious Companyn kotisivut Luokka:Brittiläiset muusikot Luokka:Brittiläiset musiikkituottajat Luokka:Heaven 17:n jäsenet Luokka:Vuonna 1956 syntyneet Luokka:Elävät henkilöt
Uudenseelanninenglanti

Uudenseelanninenglanti on Uudessa-Seelannissa puhuttava englannin kielen murre. Uudenseelanninenglannille läheisintä sukua oleva englannin murre on australianenglanti. Uuden-Seelannin englanti poikkeaa australianenglannista pääasiassa ääntämiseltään ja lainasanastoltaan. Myös uudenseelanninenglannin sisällä on murre-eroja. Uudenseelanninenglannissa on myös vaikutteita maorin kielestä. Siinä käytetään toisinaan muun muassa maorinkielisiä tervehdyksiä, kuten ”Kia ora!” Uudessa-Seelannissa käytetään myös useita maorista lainaamattomia sanoja, jotka esiintyvät vain Uuden-Seelannin tai Uuden- Seelannin sekä Australian murteissa. Niitä ovat muun muassa: *arvo – iltapäivä *brekkie – aamupala *choice! – loistavaa! hyvä idea! *footy – jalkapallo *flash – viileä, tyylikäs, kallis *Jafa – aucklandilainen; halventavana pidetty *Mainland – Uuden-Seelannin Eteläsaari *pom – brittiläinen henkilö *scarfie – yliopisto-opiskelija, erityisesti Otagon yliopistossa. *West Island – Australia ==Oikeinkirjoitus== Uudessa-Seelannissa käytetään lähtökohtaisesti brittiläistä oikeinkirjoitusohjetta (esim. "colour" tai "programme"). == Lähteet == == Aiheesta muualla == * New Zealand Dictionary Centre ** New Zealand English in the 21st century * Kiwi Words & Phrases Luokka:Englannin murteet Luokka:Uuden-Seelannin kielet
Pine

Pine (Program for Internet News and Email) on Washingtonin yliopistossa kehitetty ilmainen sähköposti- ja uutistenlukuohjelma. Ohjelman ensimmäinen versio julkaistiin vuonna 1989. Ohjelman kehitystyö loppui vuonna 2008. Pinestä on olemassa sekä Unix-, MS-DOS (PC-Pine) että Windows-versio. Unix- version käyttöliittymä pohjautuu komentoriviin ja Pine käyttää vakioeditorinaan Picoa. Monista muista Unix-ohjelmista Pine poikkesi siten, että se oli suunniteltu aloittelevaa käyttäjää varten ja helppokäyttöiseksi. Käytettävissä olevat toiminnot ovat koko ajan näkyvissä valikoissa, ja ne valitaan yhtä kirjainta painamalla. Myös Pico perustuu samaan filosofiaan. Molemmista ohjelmista tuli suosittuja niiden opiskelijoiden keskuudessa, jotka eivät halunneet opetella emacsia tai vitä. Pine kehitettiin alun perin Elm- sähköpostiohjelman pohjalta. Ohjelman ensimmäisessä virallisessa julkistuksessa yliopiston ulkopuolelle vuonna 1992 ohjelman nimen vihjattiin tulevan sanoista Pine Is No-longer Elm.Uutisryhmäviesti comp.mail.misc- ryhmässä 26.3.1992 Pinen korvaajaksi kehitettiin avoimen lähdekoodin sähköpostiohjelma Alpine. Uusi versio julkaistiin, koska Washingtonin yliopisto kielsi modifoitujen Pine-ohjelmien jakamisen. Pinen lisenssi on ISC- lisenssin kaltainen, mutta yliopiston tulkinta erosi ISC:n tulkinnasta.http://www.gnu.org/licenses/license-list.html#ISC Avoimen lähdekoodin sähköpostiohjelma Cone on toiminnaltaan ja ulkoasultaan Pinen klooni. Sen mukana tulee myös Leaf-editori.https://www.linux.com/news/text- email-clients-revisited Pico-editorista on myös avoimen lähdekoodin klooni nimeltä Nano. == Katso myös == * Tekstipohjainen käyttöliittymä == Lähteet == ==Aiheesta muualla== * http://www.washington.edu/pine/ Luokka:Sähköpostiohjelmat
Heaven 17

Heaven 17 on brittiläinen synthpop-yhtye. Yhtye koostuu Martyn Waresta (kosketinsoittimet), Ian Craig Marshista (kosketinsoittimet) sekä Glenn Gregorysta (laulu). Heaven 17 syntyi Sheffieldissä, Englannissa vuonna 1981, kun Human Leaguen perustajajäsenten Waren ja Marshin muodostama British Electric Foundation aloitti yhteistyön Gregoryn kanssa. Nimensä yhtye otti Anthony Burgessin kirjasta Kellopeliappelsiini. Ensimmäisen albumin ensimmäinen single ”(We Don’t Need This) Fascist Groove Thang” oli pienen piirin hitti, mutta joutui BBC:n soittokieltoon nimensä takia. Kakkosalbumi The Luxury Gap (1983) sitä vastoin osoittautui yhtyeen uran suurimmaksi menestykseksi. Albumin suurimpia hittikappaleita olivat ”Temptation” ja ”Come Live with Me”. Kolmannen albumin singlet ylsivät vielä Britannian top-30-listalle, mutta suosion vähitellen hiipuessa yhtye lopetti virallisesti vuonna 1988, tehden kuitenkin kaupallisesti epäonnistuneen comebackin vuonna 1996. Heaven 17 tekee yhä harvakseltaan keikkoja, lähinnä 1980-luvun muistelun merkeissä. Cradle of Filth julkaisi vuonna 2006 levyllään Thornography cover- version Heaven 17:n kappaleesta ”Temptation”. ==Diskografia== ===Albumit=== * Penthouse and Pavement (1981) * The Luxury Gap (1983) * How Men Are (1984) * Pleasure One (1986) * Endless (1986) * Teddy Bear, Duke & Psycho (1988) * The Best of (1988) * Higher And Higher – The Best of Heaven 17 (1993) * Bigger Than America (1996) * Before After (2005) * Naked as Advertised (2008) ===Singlet=== ====Albumilta Penthouse and Pavement==== * ”(We Don’t Need This) Fascist Groove Thang” (1981) * ”I’m Your Money” (1981) * ”Play to Win” (1981) * ”Penthouse and Pavement” (1981) * ”At the Height of the Fighting” (1981) ====Albumilta The Luxury Gap==== * ”Let Me Go” (1982) * ”Temptation” (1983) * ”Come Live with Me” (1983) * ”Crushed by the Wheels of Industry” (1983) ====Albumilta How Men Are==== * ”Sunset Now” (1984) * ”This Is Mine” (1984) * ”(And That’s No Lie)” (1985) ====Albumilta Pleasure One==== * ”Contenders” (1986) * ”Trouble” (1987) ====Albumilta Teddy Bear, Duke & Psycho==== * ”The Ballad of Go Go Brown” (1988) * ”Train of Love in Motion” (1988) ====Albumilta Higher And Higher – The Best of Heaven 17==== * ”Temptation (remix)” (1992) * ”Fascist Groove Thang (remix)” (1993) * ”Penthouse and Pavement (remix)” (1993) ====Albumilta Bigger Than America==== * ”Designing Heaven” (1996) * ”We Blame Love” (1997) ====Ei albumilla==== * ”The Foolish Thing to Do” (1986) * ”With This Ring Let Me Go” (1998) ===VHS=== * Industrial Revolution (1984) ==Aiheesta muualla== * Heaven 17:n viralliset kotisivut ==Lähteet== *
Stereotypia (täsmennyssivu)

Stereotypia voi tarkoittaa seuraavia asioita: * stereotypia, vahvasti yksinkertaistettu (yleinen) käsitys jostakin * stereotypia, eräs painolaatanvalmistusmenetelmä * stereotyyppinen käytös, samojen toimintojen sairaalloinen toistaminen
Frédéric Mistral

Frédéric Mistral (8. syyskuuta 1830 Maillane, Bouches-du-Rhône – 25. maaliskuuta 1914 Maillane, Bouches-du-Rhône) oli ranskalainen runoilija, jolle myönnettiin Nobelin kirjallisuuspalkinto 1904 yhdessä José Echegaray y Eizaguirren kanssa hänen saavutuksistaan kirjallisuuden ja kielitieteen alalla. Mistral alkoi jo kouluikäisenä kirjoittaa runoja äidinkielellään, paikallisella provensaalin kielellä. Hänen haaveensa oli tulla runoilijaksi, mutta isä painosti hänet opiskelemaan, ja poika valmistui oikeustieteestä Aix- en-Provencen yliopistosta vuonna 1851 ja omistautui sen jälkeen kirjalliselle uralle. Perimänsä varallisuuden turvin Mistral saattoi omistaa elämänsä provencelaisen perinteen ja oksitaanin kielen edistämiseen ja säilyttämiseen. Hänen kirjallinen tuotantonsa koostuu kertovista runoelmista. Saamansa Nobel- palkinnon rahoilla Mistral perusti Arlesiin Provencen kansatieteellisen museon. Hän oli Provencen kulttuuriperintöä vaalivan Félibrige-liikkeen perustajia. Hän julkaisi provensaalin sanakirjan. ==Teokset== * Mirèio (1859) * Calendau (1867) * Lis isclo d’or (1875) * Nerto, nouvelle (1884) * La rèino Jano, drame (1890) * Lou pouemo dóu Rose (1897) * Moun espelido, Memòri e Raconte (1906) * Discours e dicho (1906) * La genèsi, traducho en prouvençau (1910) * Lis oulivado (1912) * Lou tresor dóu felibrige (1878–1886) * Proso d’Armana (1926, 1927, 1930) * Coupo Santo (1867) ===Suomennettu tuotanto=== ;Novellit * Kurjenmiekat, antologiassa Isä ja poika, toim. Yrjö Käkönen, Karisto 1964 ;Runot * Alkukuva, suom. Aale Tynni, antologiassa Kaksikymmentäyksi Nobel-runoilijaa, WSOY 1976 * Mireille: II laulu: Lehtien keruu, suom. Jaakko Ahokas, antologiassa: Nobel-kirjailijat : maailmankirjallisuuden mestarit : 1 * Mirèio: ote II laulusta, suom. Saima Harmaja, antologioissa: Kaksikymmentäyksi Nobel-runoilijaa, toim. Aale Tynni, Helsinki: WSOY 1976 ISBN 951-0-07416-0 ja Ranskan kirjallisuuden kultainen kirja, toim. Anna-Maria Tallgren, WSOY 1934 == Lähteet == == Aiheesta muualla == Luokka:Ranskalaiset kirjailijat Luokka:Nobelin kirjallisuuspalkinnon saajat Luokka:Vuonna 1830 syntyneet Luokka:Vuonna 1914 kuolleet
Provence

Provence () on Kaakkois-Ranskassa Välimeren rannalla sijaitseva Rooman entinen provinssi ja osa Ranskan nykyistä Provence-Alpit-Rivieraa. Siihen kuuluvat departementit Var, Vaucluse ja Bouches-du-Rhône sekä osia Alpes-de-Haute- Provencesta ja Alpes-Maritimesista.Provence Discover France Provence tunnetaan yrttejä ja vihanneksia suosivasta keittiöstään ja tuoksujen, etenkin laventelin tuottajana. Paikallinen kieli, romaanisen oksitaanin murre provensaali, on italian ja ranskan väliltä. Provencen symboli on heraldinen lilja. ==Kaupunkeja== * Antibes * Arles * Avignon * Hyères * Marseille * Monaco * Nizza * Orange ==Kuuluisia asukkaita== * Paul Cézanne, taidemaalari * Vincent van Gogh, hollantilaissyntyinen taidemaalari * Peter Mayle, kirjailija (Talo Provencessa) * Frédéric Mistral, Nobel-palkittu runoilija ==Sanontoja== * Provencen yrtit, herbes de Provence, on perinteinen mausteseos rosmariinia, laakerinlehteä, basilikaa, selleriä ja timjamia.What are Herbes de Provence? Wisegeek * Provencelaiskankaat ovat värikkäitä keltaista, sinistä, punaista ja vihreää sisältäviä kankaita.Provence-kankaat Kangastori == Lähteet == == Aiheesta muualla == Luokka:Provence-Alpit-Riviera Luokka:Ranskan entiset provinssit Luokka:Ranskan viinialueet Luokka:Seulonnan keskeiset artikkelit
Latium (historiallinen alue)

Latium oli latinalaisten heimojen asuttama maakunta Keski-Italiassa. Se vastaa pääosin nyky-Italian Latiumin aluetta. Aluksi nimi viittasi vain Albanolaisvuorten ympäristöön, mutta laajeni myöhemmin tarkoittamaan ensin koko tasankoa Tiberjoelta vuorille (Latium vetus) ja lopulta aina Campanian rajalle Lirisjoelle saakka (Latium adiectum). Augustuksen jaettua Italian 11 alueeseen noin vuonna 7 eaa. Latiumin maakunta tuli osaksi Regio I Latium et Campanian aluetta. Myöhemmin noin vuodesta 293 jaa. se oli osa Campanian provinssia. Nyky-Italian Latiumin alue (Lazio) käsittää historiallisen Latiumin lisäksi osia Tiberin pohjoispuolella olleesta Etruriasta. == Kaupunkeja == * Alba Longa * Antium, keisari Neron syntymäpaikka * Praeneste * Rooma * Tibur == Katso myös == * Valle Latina == Lähteet == * Luokka:Italian maantiede
Koko (gorilla)

Koko (4. heinäkuuta 1971 San Francisco, Kalifornia, Yhdysvallat – 19. kesäkuuta 2018 Woodside, Kalifornia, Yhdysvallat.) oli ihmisen kulttuuriin akkulturoitunut naaraspuolinen gorilla, jolle Stanfordin yliopiston tutkija Francine Patterson opetti yli tuhat amerikkalaisen viittomakielen viittomaa. Kokon opettaminen aloitettiin sen ollessa vuoden ikäinen. Pattersonin mukaan sen viittomavarasto käsitti yli tuhat viittomaa. Sen väitetään ymmärtäneen yli kaksituhatta englannin kielen sanaa. Kokosta on tehty useita elokuvia, muun muassa Koko – A Talking Gorilla vuonna 1977. Koko kävi 27. huhtikuuta 1998 chat-keskustelua internetissä. Elokuussa 2004 Kokolla oli hammassärkyä. Sen kerrotaan osanneen ilmaista kivun voimakkuutta asteikolla 1–10. Lisäksi on väitetty, että Kokon älykkyysosamäärä olisi 75–90, mikä tarkoittaisi korkeampaa älykkyyttä kuin lievästi kehitysvammaiseksi luokiteltavalla ihmisellä. Markku Javanainen kuitenkin arvioi Tieteessä Tapahtuu -lehdessä, että väite perustuu virheelliseen tulkintaan, koska Kokolle tehtiin älykkyystesti lasten asteikolla. Aikuisten asteikolle käännettynä Kokon älykkyys olisi testien mukaan korkeintaan 29 pistettä, mikä Suomessa käytössä olevassa kansainvälisessä tautiluokituksessa merkitsisi ”vaikeaa älyllistä kehitysvammaisuutta”. ==Katso myös== *Floquet de Neu *Cheeta *Washoe ==Lähteet== ==Aiheesta muualla== *Prisma: Tarina puhuvasta gorillasta (10.11.2017) (yle.fi) *Koko.org Kokon omat sivut (koko.org) *Keskustelua Kokon kanssa *Koko: The Gorilla Who Talks to People (15.6.2016) (bbc.co.uk) * ja Luokka:Kuuluisat apinat Luokka:Eläinten älykkyys
Hannu Karttunen

Hannu Karttunen (s. 23. elokuuta 1952 Liperi) on suomalainen tähtitieteilijä ja tietokirjailija. Karttunen on Turun yliopiston dosentti ja työskentelee Tuorlan observatoriossa. Karttunen on tehnyt useita tähtitiedettä käsitteleviä julkaisuja, tähtitieteen oppikirjoja ja opetusaineistoja sekä kirjoittanut artikkeleita kokoomateoksiin ja tietosanakirjoihin. Hän on myös tuottanut radiolle esitelmäsarjan tähtitieteestä. Vuonna 1998 hän sai Tieto-Finlandia- palkinnon kirjastaan Vanhin tiede – Tähtitiedettä kivikaudesta kuulentoihin ja vuonna 2007 Suomen tietokirjailijat ry:n Tietopöllö-palkinnon lapsille ja nuorille kirjoittamistaan kirjoista. Hän on aktiivinen Skepsis ry:n ja Ursan jäsen. Ursa nimitti Karttusen 2006 kunniajäsenekseen. Karttunen ja Iiro Seppänen ovat kumpikin luvanneet maksaa 2 500 euroa Skepsis ry:n 10 000 euron palkinnosta sille suomalaiselle, joka ensimmäisenä tuottaa valvotuissa olosuhteissa paranormaalin ilmiön. Pikkuplaneetta 3758 Karttunen on nimetty Hannu Karttusen mukaan. == Teokset== * * * * * * * * * * * * === Suomennoksia === * * * * *Davies, Paul: Kultakutrin arvoitus. (Alkuteos The Goldilocks Enigma, 2006.) Suomentanut Hannu Karttunen. Ursan julkaisuja 106. Helsinki: Ursa, 2007. ISBN 978-952-5329-64-3. *Chown, Marcus: Puhutaanpa Kelvinistä: Mitä jokapäiväiset asiat kertovat meille maailmankaikkeudesta. (Alkuteos We need to talk about Kelvin, 2009). Suomentanut Hannu Karttunen. Ursan julkaisuja 123. Helsinki: Ursa, 2010. ISBN 978-952-5329-88-9. *Rovelli, Carlo: Ajan luonne. (Alkuteos: L'ordine del tempo, 2017). Suomentanut Hannu Karttunen. Ursan julkaisuja 160. Helsinki: Ursa, 2018. ISBN 978-952-5985-60-3. == Lähteet == Luokka:Suomalaiset tietokirjailijat Luokka:Suomalaiset tähtitieteilijät Luokka:Suomalaiset skeptikot Luokka:Vuonna 1952 syntyneet Luokka:Elävät henkilöt
Natsagiin Bagabandi

Natsagiin Bagabandi (, s. 22. huhtikuuta 1950) oli Mongolian presidenttinä 1997–2005. Hän voitti vaalit vuonna 1997 ja tuli uudelleen valituksi vuonna 2001. Bagabandi edustaa Mongolian Kansan vallankumouspuoluetta (MPRP) joka oli maan ainoa sallittu puolue neuvostovallan aikana. Puolue on muuttanut linjaansa kommunistiaikojen jälkeen, ja kannattaa nykyisin talousuudistuksia ja yksityistämistä. Bagabandi on buddhalainen. Hän opiskeli Neuvostoliitossa. Hänen seuraajansa Nambaryn Enhbajar on saman puolueen jäsen. == Lähteet == Luokka:Mongolian presidentit Luokka:Vuonna 1950 syntyneet Luokka:Elävät henkilöt
Nambaryn Enhbajar

Nambaryn Enhbajar (, s. 1. kesäkuuta 1958, Ulaanbaatar) on mongolialainen poliitikko, maan presidentti vuosina 2005-2009\. Tätä ennen hän oli Mongolian pääministeri 2000-2004 ja parlamentin puhemies 2004–2005. Enhbajar valmistui Moskovan kirjallisuusinstituutista vuonna 1980 ja opiskeli myös Leedsin yliopistossa Englannissa. Hän työskenteli Mongolian kirjailijoiden liitossa vuosina 1980-1990 kääntäjä-toimittajana, pääsihteerinä ja varapuheenjohtajana. Hän käänsi klassista mongolialaista kirjallisuutta sekä monia länsimaisten kirjailijoiden teoksia (muun muassa Charles Dickensia). Enhbajar valittiin Mongolian parlamenttiin vuonna 1992 ja hän toimi kulttuuriministerinä 1992-1996\. Vuonna 1997 hänestä tuli oppositiossa olleen Mongolian kansan vallankumouspuolueen (MPRP) (johon hän liittyi 1985) johtaja. Hän johti puolueensa voittoon vuoden 2000 vaaleissa. 26. heinäkuuta 2000 hänet valittiin yksimielisesti pääministeriksi. Enhbajarin puolue menetti vuoden 2004 vaaleissa lähes puolet paikoistaan ja elokuussa 2004 hän jätti pääministerin tehtävänsä ja siirtyi parlamentin puheenjohtajaksi. Presidentinvaaleissa 22. toukokuuta 2005 Enhbajar valittiin seuraamaan Natsagiyn Bagabandia Mongolian presidenttinä. Hän sai 53,4 prosenttia äänistä tullen valituksi jo vaalien ensimmäisellä kierroksella. Hän päävastustajansa Mongolian demokraattisen puolueen Mendsaihan Enhsaihan sai 20 prosenttia äänistä. Vuoden 2008 parlamenttivaalien jälkeen, joissa MPRP julistautui voittajaksi, opposition kannattajat protestoivat vaalin tulosta ja syyttivät vaalivilppiä. Seuranneissa mellakoissa poliisi ampui neljä ja yksi tukehtui palamaan sytytetyssä MPRP:n päämajassa savuun. Myöhemmin oppositio arvosteli Enhbajaria poliisin väkivallasta ja hätätilan asettamisesta. Hän hävisi vuoden 2009 presidentinvaalit Demokraattisen puolueen Tsahiagiin Elbegdorjille. Enhbajaria on pidetty puolueensa, jonka juuret ovat yksipuoluejärjestelmäisessä Mongoliassa, uudistajana ja modernisoijana. Vuonna 2012 Enhbajar tuomittiin neljäksi vuodeksi vankilaan korruptiosta. == Lähteet == Luokka:Mongolian presidentit Luokka:Mongolian pääministerit Luokka:Kulttuuriministerit Luokka:Vuonna 1958 syntyneet Luokka:Elävät henkilöt
254/45 D

thumb|254/45 D Kuivasaaressa 254/45 D (254 millimetrin 45 kaliiperin merikanuuna mallia Durlacher) ja Durlacher-tykki ovat suomalaisia nimiä Obuhovin terästehtaan valmistamalle kaliiperiltaan 254 millimetrin rannikkotykille Durlacher-lavetilla. Tykin putken pituus oli 45 kaliiperia. Tykki kehitettiin 1890-luvulla ja lavetin suunnittelu viimeisteltiin 1905. Alkuperäisellä lavetilla tykkiä kutsuttiin A. F. Brinkin kanuunaksi vm. 1895. 254/45 D:n putken pituus oli 11 420 millimetriä. Alkuperäinen suurin korotus oli vain 15 astetta, mutta lopullisella Durlacher-lavetilla 30 astetta. 1900-luvun alun ampumatarvikkeilla 15 asteen korotuksella tykin kantama oli noin 11 kilometriä, 30 asteen korotuksella noin 18 kilometriä ja toisen maailmansodan aikaisilla ampumatarvikkeilla 27,5 kilometriä. Teoreettinen tulinopeus oli 2 laukausta minuutissa ja käytännön tulinopeus 1 laukaus minuutissa. Tykin miehistö oli 4 aliupseeria ja 20 miestä. == Tykin historia == 254 millimetrin 45 kaliiperin laivakanuuna hyväksyttiin Venäjän keisarillisen laivaston varustukseen 1892. Sitä alettiin pian sopeuttaa myös rannikkotykistön käyttöön. Se ei kuitenkaan sellaisenaan sopinut tehtävään vaan se piti suunnitella lähes uusiksi. Tämän tykin nimeksi tuli A. F. Brinkin kanuuna vm. 1895. Ensimmäiset rannikkotykit toimitettiin Venäjän maavoimille 1899. Tykki taisteli ensimmäisen kerran Port Arthurin taistelussa 1904. A. F. Brinkin kanuunassa vm. 1895 oli melko hyvät ballistiset ominaisuudet, mutta sen alkuperäinen suurin korotus, 15 astetta, rajoitti sen kantamaa. Kenraali Robert Augustovitš Durlacher suunnitteli lavetin, jolla tykin korotus saatiin 20 asteeseen. Tämän lavetin valmistamiseen siirryttiin 1900-vuosikymmenen alussa. Hän suunnitteli 1905 lavettiin muutoksen, jolla suurin korotus saatiin 30 asteeseen. Tämän tykin nimeksi tuli Suomessa 254/45 D. 254/45 D oli käsikäyttöinen ja siksi kokonsa vuoksi hyvin hidas suunnata. Lavettiin suunniteltiin sähkömoottori 1910-luvulla, mutta sitä ei tiettävästi otettu käyttöön. Puna-armeija luopui suurimmasta osasta kyseisistä vanhentuneina pidetyistä tykeistä 1920-luvulla. Ne eivät muutenkaan olleet kovin pidettyjä. Suomen itsenäistyttyä maahan jäi kymmeniä 254/45 D -tykkejä. Venäläiset tuhosivat poistuessaan useita niistä, mutta 28 oli kunnossa 1920-luvulla. Suomalaiset paransivat tykin kranaattia ja siten huomattavasti suurinta kantamaa. Tykistä tuli Suomen järeän rannikkotykistön pääase. Sotien jälkeen 17 tykkiä oli palveluksessa, jotka kaikki siirrettiin turvaan varikolle Moskovan välirauhan mukaisesti. Tykistä päätettiin luopua Suomessa 1962, kun 152/50 T -tykin katsottiin syrjäyttävän sen. Nykyään yksi on museotykkinä Kuivasaaressa. == Lähteet == * == Aiheesta muualla == * NavWeaps. Russian 10"/45 (25.4 cm) Pattern 1891 Laivakanuunan tietoja * Novodobé fortifikace. Photogallery 8 (2002) — Baterry Kuivasaari Sivulla kuva Kuivasaaren museotykistä Luokka:Rannikkotykit Luokka:Suomen puolustusvoimien tykkikalusto
Goldfrapp

Goldfrapp on brittiläinen vuonna 1999 perustettu elektronisen musiikin yhtye. Yhtye koostuu solististaan Alison Goldfrappista ja multi-instrumentalisti Will Gregorystä. Alison Goldfrapp aloitti musiikkialalla 1990-luvulla, jolloin hän vieraili laulajana esimerkiksi Orbitalin ja Trickyn albumeilla. Todettuaan omaavansa yhtenevät musiikilliset kiinnostuksen kohteet, Gregory ja Goldfrapp perustivat duon. Nimeksi valittiin Alison Goldfrappin sukunimi. Goldfrapp kiinnitettiin vuonna 1999 kuululle Mute Recordsille. Yhtyeen elokuvamainen ja unenomainen esikoisalbumi Felt Mountain (2000) sai loistavan vastaanoton erityisesti musiikkiarvostelijoilta ja oli ehdolla vuoden 2001 Mercury Music Prizen saajaksi. Vuonna 2003 ilmestynyt ”Black Cherry” vei Goldfrappin musiikin esikoisalbumin rauhallisesta maalailusta groovaavampaan suuntaan, ja vuonna 2005 ilmestynyt Supernature jatkoi samojen teemojen kehittelyä. == Kokoonpano == * Alison Goldfrapp (laulu, kosketinsoittimet, syntetisaattorit) * Will Gregory (kosketinsoittimet, syntetisaattorit) ==Diskografia== ===Albumit === * Felt Mountain (2000) * Black Cherry (2003) * Supernature (2005) * Seventh Tree (2008) * Head First (2010) * Tales of Us (2013) * Silver Eye (2017) ===Remix Albumit === * We Are Glitter (2006) ===Kokoelmat === * We Are Glitter (2006) * The Singles (2012) ===Singlet === Albumilta Felt Mountain * ”Lovely Head” (2000) * ”Utopia (2000) * ”Human (2000) * ”Utopia (Genetically Enhanced)” (2000) * ”Pilots” (2000) Albumilta Black Cherry * ”Train” (2003) * ”Strict Machine” (2003) * ”Twist” (2003) * ”Black Cherry” (2004) * ”Strict Machine 04” (2004) Albumilta Supernature * ”Ooh La La” (2005) * ”Number #1” (2005) * ”Ride a White Horse” (2006) * ”Fly Me Away” (2006) Remix albumilta We Are Glitter * ”Satin Boys, Flaming Chic” (2006) Albumilta Seventh Tree * ”A&E;” (2008) * ”Happiness” (2008) * ”Caravan Girl (2008) Albumilta Head First * ”Rocket” (2010) * ”Alive” (2010) * ”Believer” (2010) Kokoelmalta The Singles * ”Melancholy Sky” (2012) * ”Thea” (2014) * ”Anymore” (2017) * ”Systemagic” (2017) * ”Everything Is Never Enough” (2017) * ”Ocean” (feat. Dave Gahan) (2018) ==Aiheesta muualla== * Viralliset sivut * Goldfrapp.de * Goldfrapp.Free.Fr / Luokka:Brittiläiset elektronisen musiikin yhtyeet Luokka:Brittiläiset popyhtyeet
José Eduardo dos Santos

José Eduardo dos Santos (28. elokuuta 1942 Luanda, Portugalin Länsi-Afrikka – 8. heinäkuuta 2022 Barcelona, EspanjaMiguel Gomes & Joan Faus: Angola's former president dos Santos dies aged 79 Reuters 8.7.2022. Viitattu 8.7.2022.) oli angolalainen poliitikko, joka toimi Angolan presidenttinä vuosina 1979–2017, yhteensä 38 vuoden ajan. Hän oli myös puolueensa MPLA:n (Movimento Popular de Libertação de Angola) johtaja. Dos Santosin vanhemmat olivat São Tomé ja Príncipestä Angolaan muuttaneita siirtolaisia. Hän opiskeli petrokemiaa 1960–1970-lukujen vaihteessa Neuvostoliitossa ja valmistui insinööriksi Bakun öljy- ja kemianinstituutista. Angolan presidentiksi dos Santos nousi 10. syyskuuta 1979 maan ensimmäisen presidentin Agostinho Neton kuoltua. Presidenttinä dos Santos pyrki parantamaan maansa suhteita länsimaihin. Hänen seuraajakseen tuli João Lourenço vuonna 2017. Dos Santos kuoli 79-vuotiaana heinäkuussa 2022 Teknon-klinikalla Espanjan Barcelonassa, jossa hän oli hoidossa pitkäaikaisen sairauden vuoksi. Dos Santos oli naimisissa kolmesti ja hänellä on yhteensä seitsemän lasta. Dos Santosin ensimmäinen vaimo oli venäläinen Tatiana Kukanova, jonka hän tapasi opiskeluaikoinaan. Heidän Bakussa syntynyt tyttärensä Isabel dos Santos on Afrikan rikkain nainen. == Lähteet == == Aiheesta muualla == Luokka:Angolan presidentit Luokka:Vuonna 1942 syntyneet Luokka:Vuonna 2022 kuolleet
Germania superior

Germania superior (”Ylä-Germania”, ), myöhemmin Germania prima (Germania I, ), oli Rooman valtakunnan provinssi, joka sijaitsi Germaniassa nykyisten Ranskan, Saksan ja Sveitsin alueilla. Teoksen verkkoversio (Perseus) == Maantiede == Germania superiorin provinssi sai nimensä siitä, että se sijaitsi Reinin yläjuoksulla Germania inferioriin (”Ala-Germania”) nähden. Siihen kuuluivat suunnilleen nykyisen Ranskan Alsace ja Saksan Rheinland-Pfalz sekä osa Sveitsistä. Provinssin länsipuolella sijaitsi Gallia Belgican provinssi, luoteispuolella Germania inferiorin provinssi, itäpuolella Germania Magna eli Suur-Germania, jota roomalaiset eivät koskaan valloittaneet, ja kaakkoispuolella Raetian provinssi. Provinssin hallinnollinen keskus oli Mogontiacum (nyk. Mainz). === Kaupunkeja === Germania superiorin roomalaisaikaisia kaupunkeja olivat muun muassa: * Aqua Aurelia (Colonia Aurelia Aquensis) * Aquae Mattiacorum * Argentorate * Augusta Raurica (Colonia Augusta Rauracorum) * Aventicum (Colonia Helvetiorum) * Bingium * Basilia * Concordia * Confluentes eli (Castellum) ad Confluentes * Forum Tiberii * Ganodurum * Lopodunum * Mogontiacum (nyk. Mainz) * Noviodunum (Colonia Julia Equestris) * Turicum * Urba * Vesontio == Historia == Germania superiorin alueesta tuli osa Rooman valtakuntaa Julius Caesarin valloitettua sen vuonna 58/57 eaa. Alun perin alue oli osa Gallia comatan provinssia ja sitten Gallia Belgican provinssia. Se erotettiin omaksi sotilashallintoalueeksi (exercitus) vuonna 16 jaa. Alueen siviilihallinto kuului edelleen Gallia Belgicalle. Germania superiorin provinssi perustettiin keisari Domitianuksen aikana noin vuonna 85–90. Germania inferiorilla oli samanlainen syntyhistoria. Roomalaisten alkuperäisenä tavoitteena oli vallata myös Reinin itäpuoli, mutta tästä luovuttiin, ja Germanian provinssit jäivät rajaseuduksi koko historiansa ajaksi. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Seudun rajoissa tapahtui kuitenkin historian kuluessa paljon muutoksia. Noin vuonna 293 provinssin nimeksi tuli Germania prima. Samalla siitä erotettiin Maxima Sequanorumin provinssi. Jäljelle jäänyt Germania priman provinssi kuului Gallian diokeesiin. 300-luvulla se tuli osaksi Gallian prefektuuria. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului edelleen samoihin prefektuuriin ja diokeesiin. Tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Germania inferior

Germania inferior (”Ala-Germania”, ), myöhemmin Germania secunda (Germania II, ), oli Rooman valtakunnan provinssi, joka sijaitsi Germaniassa nykyisten Alankomaiden, Belgian, Luxemburgin ja Saksan alueilla. Teoksen verkkoversio (Perseus) == Maantiede == Germania inferiorin provinssi sai nimensä siitä, että se sijaitsi Reinin alajuoksulla Germania superioriin (”Ylä-Germania”) nähden. Se käsitti tämän lisäksi Maas-joen alueen. Provinssin lounaispuolella sijaitsi Gallia Belgican provinssi, kaakkoispuolella Germania superior ja itäpuolella Germania Magna eli Suur-Germania, jota roomalaiset eivät koskaan valloittaneet. Provinssin hallinnollinen keskus oli Colonia Agrippinensis (nyk. Köln). === Kaupunkeja === Germania inferiorin roomalaisaikaisia kaupunkeja olivat muun muassa: * Albaniana (nyk. Alphen aan den Rijn) * Aquae Granni * Atuatuca Tungrorum (nyk. Tongeren) * Bonna (Bona, nyk. Bonn) * Castra Vetera * Colonia Agrippinensis (nyk. Köln) * Colonia Ulpia Traiana * Coriovallum (nyk. Heerlen) * Forum Hadriani (nyk. Voorburg) * Laurum * Lugdunum Batavorum (nyk. Katwijk) * Novaesium (nyk. Neuss) * Trajectum ad Rhenum (nyk. Utrecht) * Ulpia Noviomagus Batavorum (nyk. Nijmegen) == Historia == Germania inferiorin alueesta tuli osa Rooman valtakuntaa Julius Caesarin valloitettua sen vuonna 58/57 eaa. Alun perin alue oli osa Gallia comatan provinssia ja sitten Gallia Belgican provinssia. Se erotettiin omaksi sotilashallintoalueeksi (exercitus) vuonna 16 jaa. Alueen siviilihallinto kuului edelleen Gallia Belgicalle. Germania inferiorin provinssi perustettiin keisari Domitianuksen aikana noin vuonna 85–90. Germania superiorilla oli samanlainen syntyhistoria. Roomalaisten alkuperäisenä tavoitteena oli vallata myös Reinin itäpuoli, mutta tästä luovuttiin, ja Germanian provinssit jäivät rajaseuduksi koko historiansa ajaksi. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Seudun rajoissa tapahtui kuitenkin historian kuluessa paljon muutoksia. Noin vuonna 293 provinssin nimeksi tuli Germania secunda. Tämän jälkeen se kuului Gallian diokeesiin. 300-luvulla se tuli osaksi Gallian prefektuuria. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului edelleen samoihin prefektuuriin ja diokeesiin. Tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Jääurheiluseura Haukat

Haukat on järvenpääläinen jääkiekkojoukkue. Haukat oli edustusjoukkueen ja Suomen jääkiekkoliiton virallinen edustusjoukkueen nimi. Joukkue pelasi yhteensä 12 kautta Suomen toiseksi korkeimmalla sarjatasolla ja kokeili pelata muutaman kauden myös nimellä KJT (Keski-Uudenmaan Juniorikiekkoilun Tuki), mutta se ei tuonut toivottua tulosta, joten kokeilun jälkeen palattiin jälleen nimeen Haukat. Parhaimmaksi saavutukseksi jäi kaudella 1996–1997 selviytyminen SM-liigan karsintoihin KalPaa vastaan. Haukkojen edustustoiminta lakkautettiin Mestis-kauden 2005–2006 jälkeen, mutta kaudesta 2009–2010 lähtien seuralla oli jälleen edustusjoukkue jääkiekon II-divisioonassa. Seura pelaa Suomi-sarjassa, johon se nousi kaudella 2017–2018. == Historia == thumb|250px|K-Rauta areena (aiemmin Sähkötalo-areena ja ST1-areena). Seura on perustettu vuonna 1979. Kausi 2005–06 jäi edustusjoukkueen viimeiseksi Mestis-tasolla. Kaudesta 2017 alkaen seura on pelannut Suomi-Sarjassa. Kaudella 2020-2021 Haukat saavuttivat hopeaa. == Tunnettuja pelaajia == === Kasvatit SM-liigassa === *Rony Ahonen *Eemeli Heikkinen *Olli Malmivaara *Toni Mustonen *Valtteri Parikka *Ville Raatikainen *Marko Sakko *Eero Somervuori *Fredrik Vara *Harri Alakotila LähdeElite Prospects === Joukkueessa pelanneet NHL-pelaajat === * Antti-Jussi Niemi * Karri Rämö * Iiro Tarkki * Petri Varis == Päävalmentajat 2000-luvulla == * 2000–2001 Harri Ahola * 2001–2003 Seppo Repo * 2003–2005 Jan Lehti * 2005–2006 Jarmo Kauppi * 2007–2016 Ari Kuisma * 2017–2019 Sami Helenius * 2020–2021 Jarmo RäihäJarmo Räihä EliteProspcets.comissa * 2021– Nico Sirviö == Lähteet == == Aiheesta muualla == *Haukkojen virallinen sivusto *Haukat Eliteprospects-sivustolla Luokka:Entiset suomalaiset jääkiekkoseurat Luokka:Järvenpääläiset urheiluseurat Luokka:Suomi-sarjaseurat Luokka:Vuonna 1979 perustetut urheiluseurat
Delft

Delft on kaupunki Alankomaissa, Etelä-Hollannin provinssissa. Delft sijaitsee Rotterdamin ja Haagin välissä ja kuuluu Rotterdamin ja Haagin metropolialueeseen. Vuoden 2019 alussa siellä arvioitiin olevan 103 217 asukasta. Delft perustettiin vuonna 1075 ja se sai kaupunkioikeudet vuonna 1246 nimellä Nieuwe Delft (suom. ”Uusi Delft”). Kun Hollannin Itä-Intian kauppakomppania perustettiin vuonna 1602, yksi sen kuudesta kamarista sijoitettiin Delftiin, millä tuli olemaan suurta merkitystä kaupungin kehitykselle. Vuonna 1654 Delftin ruutitehdas räjähti. Delft on maailmankuulu käsinmaalatusta ”Delftin sinisestä” keramiikasta (Delfts blauw) ja 1600-luvulla eläneestä taiteilijamestari Johannes Vermeeristä. Tiedemies Antoni van Leeuwenhoek, joka löysi bakteerit, syntyi Delftissä. Delftin yliopisto on perustettu vuonna 1842. == Lähteet == ==Aiheesta muualla== *Delftin kaupunki *Delftin teknillinen yliopisto *Delft Photos Luokka:Alankomaiden kaupungit Luokka:Etelä-Hollannin kunnat